Un estudi del portal especialitzat en anàlisi electoral Electomania dóna quatre escons al Front Republicà –coalició de Poble Lliure, Alternativa i Pirates– a les eleccions espanyoles del 28-A. Segons aquest estudi, la formació encapçalada per Albano-Dante Fachin aconseguiria l’1,2% dels vots, que es traduirien en dos escons per la demarcació de Barcelona, un per la de Girona i un altre per la de Lleida.

A més, l’estudi diu que ERC aconseguiria nou escons, Junts per Catalunya n’obtindria cinc i Compromís tres. Pel que fa al resultat global, el PSOE guanyaria les eleccions amb 118 escons i el seguirien el PP (82 escons) i Ciutadans (60). A més distància, hi hauria Units Podem, amb 32 diputats i Vox, amb 25.

Cal tenir en compte que aquest estudi no és cap sondatge, sinó un panel electoral, i que la metodologia que segueix és diferent. Electomania té un formulari en línia on demana per la intenció de vot i hi afegeix variables per a ponderar diversos factors, com ara la ubicació ideològica o el lloc de residència. Quan tenen una mostra prou gran ,tanquen la recollida de dades i creuen els resultats amb els dels mesos anteriors per tal d’obtenir les tendències electorals. Posteriorment, sobre el total de la mostra, n’eliminen els biaixos i l’adapten al conjunt de la població de l’estat espanyol. Per últim, comparen les dades resultants amb les tendències dels usuaris que participen en l’estudi de manera fixa, per eliminar excentricitats si n’hi ha.

Front Republicà recull 21.445 avals

Com que Front Republicà no té presència a les corts espanyoles, ha hagut de recollir avals per presentar-se als comicis del 28-A. Finalment, n’ha aconseguit 21.445, xifra que supera de llarg el mínim requerit de vora 7.000 signatures a tot el Principat. Així ho ha anunciat la formació mateixa en un piulet: